Pesnya bez slov. „Pesnya bez slov“ (, yaʼni „Soʻzsiz qoʻshiq“) — „Kino“ sovet rok musiqa guruhi ijro etgan qoʻshiq. Guruhning 1989-yil eʼlon qilingan ayni nomli studiyaviy albomiga birinchi trek oʻlaroq kiritilgan. Qoʻshiq matnini ham, kuyini ham guruh xonandasi Viktor Soy yozgan. „Kino“ guruhi ashulani 1989-yil „Vzglad“ teledasturida ijro etgan. Dastur davomida ashula nomi „Beliy den“ () deb koʻrsatilgan. Ashulani bugunga qadar bir necha xonanda va musiqiy guruh kaver qilgan. Xususan, „Alisa“ guruhi qoʻshiqning kaver versiyasini hozirlagan. Guruh solisti Konstantin Kinchev eʼtiqodidan kelib chiqib, „Har bir oʻgʻriga oʻgʻirlash imkoniyati“ () misrasini „Har bir oʻgʻriga oʻgʻirlamaslik imkoniyatini“ () oʻlaroq oʻzgartirib kuylagan. Tahlili. „Pesnya bez slov“ qoʻshigʻi matnini bir necha adabiyotshunos olim tahlil qilgan. S. Petrovaning fikricha, qoʻshiqda hayotda harakat qilish yoki qilmaslik hamda dunyoda oʻz oʻrnini topish mavzulari haqida soʻz boradi. Adabiyotshunosning soʻzlariga koʻra, qoʻshiq matnida „borliqning ikki tarafliligining ontologik muammosi hamda inson taqdirida turli vaziyatlar oldini olib boʻlmasligi“ mujassamlangan. Petrova qoʻshiqning ilk baytida (), yaʼni „Soʻzsiz qoʻshiq, uyqusiz tun. Hammasi oʻz vaqtida — qish va bahor“) disgarmonik holat tasvirlanganini xulosa qilgan. Uning soʻzlariga koʻra, uyqusiz tun boʻlmaganidek, soʻzsiz ashula boʻlmaydi va Soy „Pesnya bez slov“ ashulasida odatiy soʻz birikmalari va tasavvurlar qay tarzda buzilishi mumkinligini ifodalagan.